
  ประกาศสภาองค์การบริหารส่วนตำบลคลองกระบือ
 เรื่อง   รายงานการประชุมสภาองค์การบริหารส่วนตำบลคลองกระบือ
 สมัยสามัญ สมัยที่   ๓   ประจำปี  พ.ศ.  ๒๕๕๖
--------------------------------------------------



ตามที่องค์การบริหารส่วนตำบลคลองกระบือ    ได้เปิดประชุมสภาองค์การบริหารส่วนตำบล        คลองกระบือ     สมัยสามัญ สมัยที่ ๓    ประจำปี   ๒๕๕๖   ครั้งที่  ๑ /๒๕๕๖   ในวันที่   ๑๓  มิถุนายน ๒๕๕๖        เวลา   ๑๐.๐๐    น.   ณ   ห้องประชุมสภาองค์การบริหารส่วนตำบลคลองกระบือ  นั้น


บัดนี้  องค์การบริหารส่วนตำบลคลองกระบือ  ได้ดำเนินการประชุมสภาองค์การบริหารส่วนตำบลคลองกระบือดังกล่าวเสร็จสิ้นเรียบร้อยแล้ว  จึงขอประกาศผลการประชุมสภาองค์การบริหารส่วนตำบลคลองกระบือให้ประชาชนทราบโดยทั่วกัน  ตามรายละเอียดที่แนบท้ายนี้



     ประกาศ    ณ   วันที่    ๑๗    เดือน   มิถุนายน      พ.ศ.   ๒๕๕๖





             ยุคล   วงศ์สวัสดิ์





       (นายยุคล   วงศ์สวัสดิ์)




ประธานสภาองค์การบริหารส่วนตำบลคลองกระบือ

รายงานการประชุมสภาองค์การบริหารส่วนตำบลคลองกระบือ
สมัยสามัญ  สมัยที่  3 / 2556
ครั้งที่  2 /2556

วันที่    13    มิถุนายน     2556
ณ  ห้องประชุมสภาองค์การบริหารส่วนตำบลคลองกระบือ
***************************************
เริ่มการประชุมเวลา      10.00   น.
เมื่อครบองค์ประชุมแล้ว    เลขานุการสภาองค์การบริหารส่วนตำบล  เรียนเชิญประธานสภาองค์การบริหารส่วนตำบลคลองกระบือประธานที่ประชุมจุดธูปเทียนบูชาพระรัตนตรัยแล้วดำเนินการประชุมสภาตามระเบียบวาระดังนี้
ระเบียบวาระที่  1

เรื่องที่ประธานแจ้งให้ที่ประชุมทราบ




-ไม่มี-
ระเบียบวาระที่  2

เรื่องรับรองรายงานการประชุมครั้งที่แล้ว
-  รายงานการประชุมสภาองค์การบริหารส่วนตำบลคลองกระบือ   
สมัยที่ 1/2556  ลงวันที่  14    กุมภาพันธ์  2556
ระเบียบวาระที่  3

ญัตติเพื่อการพิจารณา
3.1  การพิจารณาให้ความเห็นชอบร่างแผนยุทธศาสตร์การพัฒนาอบต. 
คลองกระบือ  พ .ศ. 2557- พ.ศ. 2561

ประธานสภา
-  ด้วยมีความจำเป็นที่สภาอบต.คลองกระบือ  ต้องพิจารณาร่างแผนยุทธศาสตร์การพัฒนาอบต. คลองกระบือ   พ.ศ.  2557-2561  ตามที่นายก อบต.คลองกระบือเสนอต่อสภา  รายละเอียดขอเชิญเลขานุการสภาฯ ชี้แจง  ให้สมาชิกสภาทราบเพื่อประกอบการพิจารณา
เลขานุการสภา 
-  ด้วยระเบียบกระทรวงมหาดไทยว่าด้วยการจัดทำแผนพัฒนาขององค์การบริหารส่วนท้องถิ่น  พ.ศ. 2548  หมวด  3
การจัดทำแผนพัฒนา
ข้อ  16  การจัดทำแผนยุทธศาสตร์การพัฒนาให้ดำเนินการตามระเบียบนี้ โดยมีขั้นตอนดำเนินการดังนี้
        (1)  คณะกรรมการพัฒนาท้องถิ่นจัดประชุมประชาคมท้องถิ่นส่วนราชการและรัฐวิสาหกิจที่เกี่ยวข้อง เพื่อแจ้งแนวทางในการพัฒนาท้องถิ่น รับทราบปัญหา ความต้องการ  ประเด็นการพัฒนา และประเด็นที่เกี่ยวข้องตลอดจนความช่วยเหลือทางวิชาการ  และแนวทางปฎิบัติที่เหมาะสมกับสภาพพื้นที่  เพื่อนำมากำหนดแนวทางการจัดทำแผนยุทธศาสตร์การพัฒนาโดยให้นำข้อมูลพื้นฐานในการพัฒนาจากหน่วยงานต่าง ๆ  และข้อมูลในแผนชุมชนมาพิจารณาประกอบการจัดทำแผนยุทธศาสตร์การพัฒนา
(2)  คณะกรรมการสนับสนุนการจัดทำแผนพัฒนาท้องถิ่นรวบรวมแนวทางและข้อมูลนำมาวิเคราะห์เพื่อจัดทำร่างแผนยุทธศาสตร์การพัฒนาแล้วเสนอคณะกรรมการพัฒนาท้องถิ่น
(3)  คณะกรรรมการการพัฒนาท้องถิ่นพิจารณาอนุมัติร่างแผนยุทธศาสตร์การพัฒนาเพื่อเสนอผู้บริหารท้องถิ่น 
(4) ผู้บริหารท้องถิ่นพิจารณาอนุมัติร่างแผนยุทธศาสตร์การพัฒนาและ   ประกาศใช้แผนยุทธศาสตร์การพัฒนา
       * สำหรับองค์การบริหารส่วนตำบล ให้ผู้บริหารท้องถิ่นเสนอร่างแผน      ยุทธศาสตร์การพัฒนาต่อสภาองค์การบริหารส่วนตำบลเพื่อให้ความเห็นชอบก่อน  แล้วผู้บริหารท้องถิ่นจึงพิจารณาอนุมัติ  และประกาศใช้แผนยุทธศาสตร์การพัฒนาต่อไป
จึงมีความจำเป็นที่สภาองค์การบริหารส่วนตำบลคลองกระบือจะต้องให้ความเห็นชอบร่างแผนยุทธศาสตร์การพัฒนาอบต.คลองกระบือ
พ.ศ. 2557- พ.ศ.  2561  ตามระเบียบกระทรวงมหาดไทยว่าด้วยการจัดทำแผนพัฒนาขององค์การบริหารส่วนท้องถิ่น  พ.ศ. 2548  ต่อไป
ประธานสภา
 -  ตามที่เลขานุการสภาฯ  ได้ชี้แจงรายละเอียดตามข้อ 16  ของระเบียบ   กระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ.2548 ไปแล้วนั้น  ทีสมาชิกสภาอบต.  ท่านใดจะซักถามเพิ่มเติมบ้าง
ที่ประชุม
      - ไม่มีสมาชิกประชุมสภาซักถาม
ประธานสภา
-  เมื่อไม่มีสมาชิกสภาอบต. ท่านใดซักถามเพิ่มเติม ขอมติที่ประชุมว่า  จะเห็นชอบร่างแผนยุทธศาสตร์การพัฒนาอบต.คลองกระบือ พ.ศ. 2557 – พ.ศ. 2561  หรือไม่
มติที่ประชุม
    เห็นชอบ               จำนวน
24
เสียง
    ไม่เห็นชอบ
    จำนวน
-
เสียง
    งดออกเสียง
    จำนวน
1
เสียง
 3.2  การพิจารณาให้ความเห็นชอบร่างแผนพัฒนาอบต.  สามปี พ.ศ. 2557-พ.ศ. 2559
ประธานสภา
-  ขอเชิญเลขานุการสภาอบต.   ชี้แจงรายละเอียดการพิจารณาให้ความเห็นชอบ
ร่างแผนพัฒนาอบต. สามปี  พ.ศ. 2557-พ.ศ. 2559  ให้สมาชิกสภาทราบ 
เพื่อประกอบการพิจารณา
เลขานุการสภา
-  ด้วยระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น  พ.ศ. 2548  หมวด  3  การทำทำแผนพัฒนา

ข้อ  17  การจัดทำแผนพัฒนาสามปี ให้ดำเนินการตามระเบียบนี้  โดยมีขั้นตอนดำเนินการดังนี้

       (1) คณะกรรมการพัฒนาท้องถิ่นร่วมกับประชาคมท้องถิ่น  กำหนดประเด็นหลักการพัฒนาให้สอดคล้องกับวิสัยทัศน์  พันธกิจ  และจุดมุ่งหมายเพื่อการพัฒนานโยบายแผนยุทธศาสตร์การพัฒนา  รวมทั้งสอดคลองกับปัญหาความต้องการของประชาคมและชุมชน  โดยให้นำข้อมูลพื้นฐานในการพัฒนาจากหน่วยงานตางๆ  และข้อมูลในแผนชุมชนมาพิจารณาประกอบการจัดทำแผนพัฒนาสามปี

       (2) คณะกรรมการสนับสนุนการจัดทำแผนพัฒนาท้องถิ่นรวมประเด็นหลักการพัฒนา  ปัญหา  ความต้องการ  และข้อมูลนำมาจัดทำร่างแผนพัฒนาสามปี  แล้วเสนอคณะกรรมการพัฒนาท้องถิ่น

      (3) คณะกรรมการพัฒนาท้องถิ่นพิจารณาร่างแผนพัฒนาสามปีเพื่อเสนอผู้บริหารท้องถิ่น
     (4) ผู้บริหารท้องถิ่นพิจารณาอนุมัติร่างแผนพัฒนาสามปีและประกาศใช้แผนพัฒนาสามปี
      *  สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาสามปีต่อสภาองค์การบริหารส่วนตำบลเพื่อให้ความเห็นชอบก่อน  แล้วผู้บริหารท้องถิ่นจึงพิจารณาอนุมัติและประกาศใช้แผนพัฒนาสามปีต่อไป
ข้อ  18  แผนพัฒนาสามปีให้จัดทำและทบทวนให้แล้วเสร็จภายในเดือนมิถุนายนก่อนงบประมาณประจำปี
ข้อ  25  ให้องค์กรปกครองส่วนท้องถิ่นใช้แผนพัฒนาสามปีเป็นกรอบในการจัดทำงบประมาณรายจ่ายประจำปี  และงบประมาณรายจ่ายเพิ่มเติม  รวมทั้งวางแนวทางเพื่อให้มีการปฎิบัติให้บรรลุวัตถุประสงค์ตามโครงการที่กำหนดไว้ในแผนพัฒนาสามปี  จึงมีความจำเป็นที่สภาองค์การบริหารส่วนตำบลคลองกระบือ  จะต้องพิจารณาให้ความเห็นชอบร่างแผนพัฒนาสามปีขององค์การบริหารส่วนตำบลคลองกระบือ  พ.ศ.  2557 -2559  ตามระเบียบกระทรวงมหาดไทยว่าด้วยการจัดแผนพัฒนาขององค์กรปกครองส่วนท้องถิ่น  พ.ศ.  2548  ต่อไป
ประธานสภา
-  จากการที่เลขานุการสภา  อบต.  คลองกระบือ  ได้ชี้แจงถึงรายละเอียดและความจำเป็นในการพิจารณาให้ความเห็นชอบร่างแผนพัฒนาสามปีขององค์การบริหารส่วนตำบลคลองกระบือ  พ.ศ.  2557 -2559    ซึ่งอยู่ในมือของทุกท่านแล้วนั้น  ขอให้พิจารณาโครงการต่างฯของหมู่บ้านท่าน  ตลอดจนโครงการอื่นฯว่ามีครบหรือไม่  เพราะจะได้นำไปเป็นโครงการบรรจุในร่างข้อบัญญัติงบประมาณรายจ่ายประจำปีต่อไป
ที่ประชุม
- ได้พิจารณาร่างแผนพัฒนาสามปีอบต.คลองกระบือ  พ.ศ.  2557 -2559    โดยละเอียด
ประธานสภา
-  มีสมาชิกสภาท่านใดจะเพิ่มเติมข้อความหรือโครงการใดของหมู่บ้านที่ตกหล่น
ไปบ้าง  ขอเชิญ
นายแวว  ณ นคร
-
นายเพียร  ดำพริก
-  แก้ไขในส่วนของหมู่ที่  6  ติดตั้งหลอดไฟฟ้าสาธารณะของหมู่บ้าน  จำนวน  10  จุด
ส.อบต.หมู่ที่  6  
นายฉัตรภาณุ  จินดาวงศ์
-  แก้ไขในส่วนของการวางถังขยะของหมู่บ้าน

ส.อบต.หมู่ที่  13
ประธานสภา
-  มีสมาชิกท่านใดมีข่อสงสัยหรือจะแก้ไขโครงการเพิ่มเติมบ้าง
ที่ประชุม
- ไม่มีสมาชิกสภาท่านใดซักถามเพิ่มเติม
ประธานสภา
-  เมื่อไม่มีสมาชิกสภา อบต.ซักถามเพิ่มเติม  ประกอบกับการที่สภาได้ใช้เวลา
ในการตรวจรายละเอียดของร่างแผนพัฒนาสามปี    โดยรอบคอบแล้วขอมติที่ประชุม
ว่าจะเห็นชอบร่างแผนพัฒนาสามปีขององค์การบริหารส่วนตำบลคลองกระบือ 
 พ.ศ.  2557 -2559      หรือไม่
มติที่ประชุม
- เห็นชอบร่างแผนพัฒนาสามปีขององค์การบริหารส่วนตำบลคลองกระบือ  
พ.ศ.  2557 -2559   จำนวน  24    เสียง    ลา  จำนวน  2   คน
ระเบียบวาระที่  4
ญัตติอื่นๆ

- ไม่มี  -

เมื่อไม่มีเรื่องอื่นๆเสนอเพิ่มเติม  นายยุคล  วงศ์สวัสดิ์  ประธานสภาอบต.คลองกระบือ  จึงกล่าวปิดการประชุม







ปิดประชุมเวลา    12.00  น.
ลงชื่อ        วิชาญ  อนุมาศ
(นายวิชาญ  อนุมาศ)
  เลขานุการสภา  อบต.คลองกระบือ
    ผู้จัดทำรายงานการประชุมสภา
ลงชื่อ       ยุคล  วงศ์สวัสดิ์
(นายยุคล  วงศ์สวัสดิ์)
    ประธานสภา  อบต.คลองกระบือ
 ผู้ตรวจบันทึกรายงานการประชุมสภา

